PATVIRTINTA

Marijampolės vaikų lopšelio-darželio „Pasaka“

direktoriaus 2023 m. kovo 22 d.

įsakymu Nr. V-101

**RESPUBLIKINIO PRIEŠMOKYKLINIO IR PRADINIO UGDYMO ĮSTAIGŲ ŠVIETIMO PAGALBOS SPECIALISTŲ PROJEKTO**

**„AŠ SPALVINU PASAULĮ“**

**NUOSTATAI**

1. **BENDROSIOS NUOSTATOS**
2. Respublikinio priešmokyklinio ir pradinio ugdymo įstaigų švietimo pagalbos specialistų - logopedų, specialiųjų pedagogų, psichologų, socialinių pedagogų projekto “Aš spalvinu pasaulį“ (toliau - projekto) nuostatai reglamentuoja projekto tikslą, uždavinius, projekto dalyvius, organizavimą bei vykdymą, baigiamąsias nuostatas.
3. Projektas skirtas gilinti žinias apie įtraukųjį ugdymą, siekiant pedagogų bendruomenės bendradarbiavimo, emocinio intelekto ugdymo, kūrybiškumo, saviraiškos, estetinio bei kalbinių gebėjimų ugdymo srityje.
4. Projekto dalyviai: švietimo pagalbos specialistai, priešmokyklinio ir pradinio ugdymo mokytojai ir jų ugdytiniai.
5. Projektą koordinuoja Marijampolės vaikų lopšelio-darželio „Pasaka“ direktorė Diana Gurevičienė, direktorės pavaduotoja ugdymui Gita Orinienė.
6. Projektą organizuoja Marijampolės vaikų lopšelio-darželio „Pasaka“ švietimo pagalbos specialistai: logopedė – specialioji pedagogė metodininkė Gražina Dagilienė, socialinė pedagogė Aneta Andriušaitienė (toliau – Organizatorius).
7. Projekto kontaktinis asmuo: soc. pedagogė Aneta Andriušaitienė, tel. Nr. 8-659-358-13, el.p. [pasakaprojektas@gmail.com](mailto:pasakaprojektas@gmail.com)
8. Informacija apie projektą ir nuostatai skelbiami Marijampolės vaikų lopšelio-darželio „Pasaka“ interneto svetainėje [www.marpasaka.lt](http://www.marpasaka.lt).
9. **TIKSLAS IR UŽDAVINIAI**
10. Tikslas-skatinti pedagogų bendruomenę kūrybiškam įtraukiojo ugdymo proceso įgyvendinimui švietimo įstaigose.
11. Uždaviniai:
    1. Skatinti priešmokyklinio ir pradinio ugdymo švietimo pagalbos specialistų bei mokytojų bendradarbiavimą;
    2. Įtraukti specialiųjų ugdymosi poreikių vaikus kartu su kitais vaikais į kūrybinį procesą;
    3. Ugdyti tvarumo koncepcijos įgyvendinimą kūrybinėje ir pažintinėje veikloje;
    4. Stiprinti ugdytinių bendravimo ir bendradarbiavimo įgūdžius;
    5. Sudaryti galimybes ugdytinius patirti teigiamas emocijas kūrybinės veiklos metu;
    6. Mažinti įtampą ir nerimą;
    7. Lavinti ugdytinių smulkiąją motoriką kalbinius gebėjimus, kūrybinę raišką.
12. **DALYVIAI**
13. Projekto dalyviai: Lietuvos Respublikos priešmokyklinio ir pradinio ugdymo įstaigų švietimo pagalbos specialistai – logopedai, specialieji pedagogai, psichologai, socialiniai pedagogai, mokytojai, ugdytiniai. Dalyvių skaičius neribotas (kiekvienas atsakingas asmuo atsiunčia 5-10 pagamintų tvarių skirtukų).
14. **ORGANIZAVIMAS IR VYKDYMAS**
15. Projektas vyks nuo 2023-04-03 iki 2023-05-19.
16. Vykdant įtraukųjį ugdymą, kūrybiniame procese dalyvauja ir specialiųjų ugdymosi poreikių vaikai.
17. Darbų atlikimo techniką pasirenka savarankiškai. Iš antrinių žaliavų sukuria skirtukus knygoms.
18. Vaikai savarankiškai ar/ir su mokytojo pagalba ant skirtukų užrašo mintį apie knygas, raides, kalbą, palinkėjimą skaitytojui, žemei.
19. Dalyviai registruojasi internetinėje dalyvių registravimosi sistemoje http://www.semiplius.lt nuo 2023-04-03 iki 2023-04-28.
20. Darbui vadovaujantis švietimo pagalbos specialistas ir/ar mokytojas atsiunčia skirtukus ir dalyvio kortelę (1 priedas), adresu: P. Vaičaičio g. 24, Marijampolė LT-68292 iki 2023-05-02.
21. Skirtukai eksponuojami ir dalinami Marijampolės Petro Kriaučiūno viešosios bibliotekos Multicentro lankytojams nuo 2023-05-08 iki 2023-05-19.
22. **BAIGIAMOSIOS NUOSTATOS**
23. Visiems projekto dalyviams bus išsiunčiami padėkos raštai, o švietimo pagalbos specialistams ir mokytojams už metodinę veiklą Marijampolės švietimo centro pažymos.
24. Organizatoriai pasilieka teisę gautą medžiagą publikuoti savo įstaigos ir Švietimo naujienų svetainėse.
25. Pateikdamas darbus autorius sutinka, kad darbai, asmens duomenys (vardas, grupė, ugdymo įstaigos pavadinimas) bus naudojami viešinimui.
26. Organizatoriai pasilieka teisę keisti kūrybinio projekto sąlygas.
27. Darbai atsiųsti vėliau nurodyto termino (2023-05-02) ar neatitinkančios kūrybinio projekto tematikos, eksponuojami nebus.
28. Dėl detalesnės informacijos prašome rašyti el. paštu [projektaspasaka@gmail.com](mailto:projektaspasaka@gmail.com), arba skambinti: Aneta Andriušaitienė. tel. +37065935813, Gražina Dagilienė tel. +37061266349.

1 PRIEDAS

**DALYVIO KORTELĖ**

|  |  |
| --- | --- |
| DARBUI VADOVAVUSIO ŠVIETIMO PAGALBOS SPECIALISTO IR/AR PEDAGOGO  VARDAS, PAVARDĖ, PAREIGOS |  |
| UGDYMO ĮSTAIGOS PAVADINIMAS IR ADRESAS |  |
| KONTAKTINIS EL. PAŠTAS |  |
| SPEC. POREIKIŲ VAIKŲ DALYVAVUSIŲ KURIANT KNYGŲ SKIRTUKUS SKAIČIUS |  |